Samfélagsverðlaun Fréttablaðsins verða veitt í níunda sinn í dag . Skagamennirnir Guðjón Hólm Gunnarsson starfsmaður Neyðarlínunnar og Sigurður Már Sigmarsson sjúkraflutningamaður hjá HVE á Akranesi voru tilnefndir fyrir að standa fyrir söfnun til kaupa á tækjum sem geta bjargað mannslífum . Þeir ákváðu upp á sitt eindæmi að safna fyrir hnoðbretti í sjúkrabíl á Akranesi . Brettin kosta hálfa þriðju milljón króna stykkið og með aðstoð bæði fyrirtækja og einstaklinga tóks þeim að útvega tvö tæki í vor fyrir Akranesbílana og eru langt komnir með söfnun fyrir tæki í Búðardal með aðstoð góðs hóps fólks þar , meðal annar Lionsklúbbsins . Einnig hafa þeir félagar stutt við söfnun á samskonar tæki fyrir Ólafsvík og Stykkishólm en söfnun þar er skemmra á veg komin .